pythainlp/thai-wiki-dataset-v4 huggingface dataset:
สุวิทย์ เมษินทรีย์

เภสัชกร สุวิทย์ เมษินทรีย์ อดีตรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม รัฐมนตรีว่าการกระทรวงวิทยาศาสตร์และเทคโนโลยี อดีตรัฐมนตรีประจำสำนักนายกรัฐมนตรี และอดีตรัฐมนตรีช่วยว่าการกระทรวงพาณิชย์ ในรัฐบาลพลเอกประยุทธ์ จันทร์โอชา เป็นอดีตผู้อำนวยการสถาบัน SIGA ปัจจุบันดำรงตำแหน่งประธานกรรมการสังคายนายกร่างธรรมนูญสุขภาพแห่งชาติ ประธานกรรมการสถาบันวิจัยดาราศาสตร์แห่งชาติ (องค์การมหาชน) ประธานอนุกรรมการพัฒนาระบบราชการเกี่ยวกับการขับเคลื่อนระบบราชการเพื่ออนาคต และประธานกรรมการบริษัท น้ำมันพืชไทย จำกัด (มหาชน)
ประวัติ.
สุวิทย์ เมษินทรีย์ เกิดเมื่อวันที่ 12 พฤษภาคม พ.ศ. 2504 ที่กรุงเทพมหานคร สำเร็จการศึกษาระดับมัธยมจากโรงเรียนเทพศิรินทร์ (DSA93) ระดับปริญญาตรีด้านเภสัชศาสตร์ จากคณะเภสัชศาสตร์ มหาวิทยาลัยมหิดล ระดับปริญญาโทด้านการตลาด จากคณะบริหารธุรกิจ สถาบันบัณฑิตพัฒนบริหารศาสตร์ (นิด้า) และระดับปริญญาเอกด้านการตลาดจาก Kellogg School of Management, มหาวิทยาลัยนอร์ทเวสเทิร์น ประเทศสหรัฐอเมริกา ปริญญาปรัชญาดุษฎีบัณฑิตกิตติมศักดิ์ (วิทยาศาสตร์ชีวภาพ) จากมหาวิทยาลัยเกษตรศาสตร์ ในเดือนตุลาคม พ.ศ. 2563 และปริญญาการจัดการดุษฎีบัณฑิตกิตติมศักดิ์ สาขาวิชาเทคโนโลยีการจัดการ จากมหาวิทยาลัยเทคโนโลยีสุรนารี
การทำงาน.
สุวิทย์ เมษินทรีย์ เคยดำรงตำแหน่งกรรมการสถาบันส่งเสริมการบริหารกิจการบ้านเมืองที่ดี และเป็นผู้อำนวยการ SIGA เป็นผู้ช่วยรัฐมนตรีประจำกระทรวงพาณิชย์ และเคยเป็นที่ปรึกษารองนายกรัฐมนตรี (ดร.สมคิด จาตุศรีพิทักษ์)
หลังการรัฐประหารในประเทศไทย พ.ศ. 2557 สุวิทย์ เมษินทรีย์ ได้รับแต่งตั้งเป็นสมาชิกสภาปฏิรูปแห่งชาติ (สปช.) ต่อมาในเดือนสิงหาคม พ.ศ. 2558 สุวิทย์ เมษินทรีย์ ได้รับแต่งตั้งเป็นรัฐมนตรีช่วยว่าการกระทรวงพานิชย์ ในรัฐบาลของพลเอกประยุทธ์ จันทร์โอชา จากนั้นในเดือนธันวาคม พ.ศ. 2559 เขาได้รับแต่งตั้งให้ดำรงตำแหน่งรัฐมนตรีประจำสำนักนายกรัฐมนตรี ต่อมาในวันที่ 23 พฤศจิกายน พ.ศ. 2560 ได้รับการแต่งตั้งเป็นรัฐมนตรีว่าการกระทรวงวิทยาศาสตร์และเทคโนโลยี ต่อมาได้ลาออกจากตำแหน่งในวันที่ 29 มกราคม พ.ศ. 2562
ในรัฐบาลพลเอก ประยุทธ์ จันทร์โอชา เขาได้รับแต่งตั้งเป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กรรมการในคณะกรรมการบริหารสถานการณ์การแพร่ระบาดของโรคติดเชื้อโคโรนาไวรัส 2019 (โควิด-19) รองประธานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ คนที่สอง กรรมการในคณะกรรมการวัคซีนแห่งชาติ กรรมการในคณะกรรมการส่งเสริมการลงทุนรองประธานกรรมการในคณะกรรมการขับเคลื่อนการปฏิรูปเพื่อรองรับการปรับเปลี่ยนตามนโยบาย thailand 4.0 ตามคำสั่งสำนักนายกรัฐมนตรีที่ 194/2560 เลขานุการคณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติ และการสร้างความสามัคคีปรองดอง
พรรคพลังประชาชน (พ.ศ. 2517)

พรรคพลังประชาชน (พ.ศ. 2517) พรรคการเมืองไทยที่ก่อตั้งขึ้นตาม รัฐธรรมนูญแห่งราชอาณาจักรไทย พุทธศักราช 2517
ประวัติ.
พรรคพลังประชาชน จดทะเบียนก่อตั้งขึ้นตาม พระราชบัญญัติพรรคการเมือง พุทธศักราช 2517 เมื่อวันที่ 21 พฤศจิกายน พ.ศ. 2517 โดยมีนาย บุญคุ้ม จันทรศรีสุริยวงศ์ เป็นหัวหน้าพรรค
การเลือกตั้ง 26 มกราคม 2518.
ในการเลือกตั้งเมื่อวันที่ 26 มกราคม 2518 ซึ่งถือได้ว่าเป็นการลงเลือกตั้งครั้งแรกของพรรคปรากฏว่าทางพรรคได้ที่นั่งทั้งสิ้น 2 ที่นั่ง จากทั้งหมด 269 ที่นั่ง คือ นายบุญคุ้ม จันทรศรีสุริยวงศ์ จังหวัดอุดรธานี และนายพีร์ บุนนาค จังหวัดสุพรรณบุรี
ต่อมาทางพรรคพลังประชาชนได้เป็น 1 ใน 12 พรรคที่เข้าร่วมรัฐบาล หม่อมราชวงศ์คึกฤทธิ์ ปราโมช หัวหน้า พรรคกิจสังคม ที่ขึ้นดำรงตำแหน่ง นายกรัฐมนตรี แทน หม่อมราชวงศ์เสนีย์ ปราโมช หัวหน้า พรรคประชาธิปัตย์ ผู้เป็นพี่ชายที่ประกาศลาออกจากตำแหน่งกลางสภาเนื่องจากรวบรวมเสียงได้ไม่ถึงกึ่งหนึ่งของสภาทำให้การแถลงนโยบายไม่ผ่านความเห็นชอบ
ในการเข้าร่วมรัฐบาลครั้งนั้น นายบุญคุ้ม จันทรศรีสุริยวงศ์ หัวหน้าพรรค ได้รับแต่งตั้งเป็นรัฐมนตรีช่วยว่าการกระทรวงยุติธรรม
การเลือกตั้ง 4 เมษายน 2519.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 พรรคพลังประชาชน ได้รับเลือกตั้ง จำนวน 3 ที่นั่ง คือ นิสิต เวทย์ศิริยานันท์ และชุมพล อรุณยะเดช จังหวัดศรีสะเกษ และญวง เอี่ยมศิลา จังหวัดอุดรธานี
การยุบพรรค.
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
ธีระเกียรติ เจริญเศรษฐศิลป์

นายแพทย์ ธีระเกียรติ เจริญเศรษฐศิลป์ อดีตสมาชิกวุฒิสภา อดีตรัฐมนตรีว่าการกระทรวงศึกษาธิการ ประธานคณะกรรมการสำนักงานคณะกรรมการข้าราชการครูและบุคลากรทางการศึกษาประธานคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค ประธานคณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ ประธานคณะกรรมการข้าราชการพลเรือนในสถาบันอุดมศึกษา ประธานกรรมการบริหารลูกเสือแห่งชาติ กรรมการในคณะกรรมการวัคซีนแห่งชาติประธานกรรมการมูลนิธิเด็กดี 
 ประธานคณะกรรมการ PISA แห่งชาติ 
กรรมการในคณะกรรมการนโยบายการพัฒนาเด็กประถมวัยกรรมการสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ กรรมการในคณะกรรมการยุทธศาสตร์ด้านการพัฒนาจังหวัดชายแดนภาคใต้ในรัฐบาลพลเอกประยุทธ์ จันทร์โอชา เป็นคนไทยที่เป็นสมาชิกของราชวิทยาลัยจิตแพทย์แห่งสหราชอาณาจักร และอดีตเป็นที่ปรึกษารัฐมนตรีช่วยว่าการกระทรวงสาธารณสุข (นายแพทย์อุดมศิลป์ ศรีแสงนาม) และอดีตผู้ช่วยรัฐมนตรีประจำกระทรวงศึกษาธิการ (พลเรือเอกณรงค์ พิพัฒนาศัย)
ประวัติ.
ธีระเกียรติ เจริญเศรษฐศิลป์ สำเร็จการศึกษาระดับมัธยมศึกษาจากโรงเรียนวัดสุทธิวราราม สำเร็จการศึกษาแพทยศาสตรบัณฑิต จากคณะแพทยศาสตร์ จุฬาลงกรณ์มหาวิทยาลัย วุฒิบัตรผู้เชี่ยวชาญจิตเวชศาสตร์ ราชวิทยาลัยจิตแพทย์แห่งสหราชอาณาจักร (Royal College of Psychiatrists) อนุมัติบัตรผู้เชี่ยวชาญ จิตเวชศาสตร์เด็กและวัยรุ่น แพทยสภาไทย 
อนุมัติบัตรผู้เชี่ยวชาญ จิตเวชศาสตร์เด็กและวัยรุ่น แพทยสภาแห่งสหราชอาณาจักร (General Medical Council: GMC-UK) วุฒิบัติผู้เชี่ยวชาญด้าน Cognitive Behavioural Therapy, Institute of Cognitive Therapy and Research, PA, USA
การทำงาน.
งานการศึกษา.
ธีระเกียรติ เจริญเศรษฐศิลป์ เคยเป็นรองคณบดีคณะแพทยศาสตร์ มหาวิทยาลัยขอนแก่น และเป็นอาจารย์กิตติมศักดิ์อาวุโส มหาวิทยาลัยลอนดอน ประเทศอังกฤษ และเป็นคนไทยที่เป็นสมาชิกของราชวิทยาลัยจิตแพทย์แห่งสหราชอาณาจักร
ต่อมาได้ร่วมกับ ดร.อาจอง ชุมสาย ณ อยุธยา จัดตั้งโรงเรียนสัตยาไส เป็นโรงเรียนต้นแบบด้านการพัฒนาจริยธรรมในวัยเรียน และ น.พ.ธีระเกียรติ ได้รับแต่งตั้งเป็นผู้อำนวยการศูนย์จิตวิทยาการศึกษา ซึ่งจัดตั้งโดยมูลนิธิยุวสถิรคุณ สำนักงานทรัพย์สินส่วนพระมหากษัตริย์ 
ตั้งแต่มิถุนายน 2564 เป็นครูใหญ่ (HeadMaster) ของโรงเรียนในเครือนิวตัน ได้แก่ ศูนย์การเรียนนิวตัน (The Newton Sixth Form), ศูนย์การเรียนดิเอสเซนส์ (The Essence Studies Centre), ศูนย์การเรียนโอเพ้นสคูล (Openschool Studies Centre), The Apprentice Business School และ NewEd School
งานการเมือง.
ธีระเกียรติ เจริญเศรษฐศิลป์ เคยเป็นที่ปรึกษารัฐมนตรีช่วยว่าการกระทรวงสาธารณสุข (อุดมศิลป์ ศรีแสงนาม) เมื่อปี พ.ศ. 2535 ต่อมาหลังการรัฐประหารในประเทศไทย พ.ศ. 2557 ได้รับแต่งตั้งเป็น ผู้ช่วยรัฐมนตรีประจำกระทรวงศึกษาธิการ (พลเรือเอกณรงค์ พิพัฒนาศัย) และต่อมาได้ลาออกจากตำแหน่ง หลังจากนั้นได้รับการโปรดเกล้าฯแต่งตั้ง เป็นรัฐมนตรีช่วยว่าการกระทรวงศึกษาธิการ ในรัฐบาลของพลเอกประยุทธ์ จันทร์โอชา และในเดือนธันวาคม พ.ศ. 2559 เขาได้รับแต่งตั้งให้ดำรงตำแหน่งรัฐมนตรีว่าการกระทรวงศึกษาธิการ เขาได้แต่งตั้งหม่อมหลวงปริยดา ดิศกุล เป็นเลขานุการรัฐมนตรีว่าการกระทรวงศึกษาธิการ โดยหม่อมหลวงปริยดา ดิศกุล เป็นพี่สาว ของ พันเอก หม่อมหลวงกุลชาต ดิศกุล ผู้บังคับการกรมทหารปืนใหญ่ที่ 1 รักษาพระองค์
กองทัพเซอร์เบียและมอนเตเนโกร

กองทัพเซอร์เบียและมอนเตเนโกร (กองกำลังแห่งสหพันธ์สาธารณรัฐ) (/ "Vojska Srbije i Crne Gore", ВСЦГ / VSCG) เป็นกองกำลังทหารของเซอร์เบียและมอนเตเนโกร ระหว่าง ค.ศ. 1992–2006. ประกอบด้วยกองทัพบก, กองทัพอากาศ, กองทัพเรือ รวมกองกำลังกึ่งทหาร (กองกำลังภายใน, หน่วยพิทักษ์ชายแดน และ อาสารักษาดินแดน).
กองกำลังยูโกสลาเวีย (ค.ศ. 1992–2003; , แปลตรงตัว#เปลี่ยนทาง 'Army [of] Yugoslavia') ได้แปรสภาพมาจาก กองทัพประชาชนยูโกสลาเวีย (JNA), โดยเปลี่ยนชื่อประเทศเป็น"สหพันธ์สาธารณรัฐ" ในช่วงเวลาดังกล่าวได้มีการจำกัดกำลังพลของทั้งสามเหล่าทัพระหว่างสงครามยูโกสลาเวีย. เมื่อปี ค.ศ. 2003 ได้มีการแก้ไขรัฐธรรมนูญ และเปลี่ยนชื่อประเทศเป็น "เซอร์เบียและมอนเตเนโกร", โดยได้ยกสถานะเป็น "กองทัพเซอร์เบียและมอนเตเนโกร". ช่วงเวลานั้นต้องเผชิญปัญหาของกบฎกลุ่มต่างๆที่สู้รบในระหว่างสงครามคอซอวอ เช่น กองกำลังปลดปล่อยคอซอวอ และ Liberation Army of Preševo, Medveđa and Bujanovac รวมถึง Preševo Valley conflict, และ การเผชิญหน้ากับกองกำลังนาโตในระหว่างปฏิบัติการโจมตีทางอากาศ.
ภายหลังจากการลงประชามติเพื่อแยกตัวเป็นเอกราช ค.ศ. 2006, กองทัพมอนเตเนโกรจึงก่อตั้งพร้อมกับการสถาปนาประเทศใหม่, ส่งผลให้กองทัพเซอร์เบียเป็นกองทัพที่ไม่มีกองกำลังทหารเรือ
พรรคกิจประชาธิปไตย (มาเลเซีย)

พรรคกิจประชาธิปไตย  เป็นพรรคการเมืองฝ่ายซ้ายกลางอุดมการณ์ประชาธิปไตยสังคมนิยมในประเทศมาเลเซีย เป็นหนึ่งในพรรคฝ่ายค้านหลักในมาเลเซียร่วมกับพรรคปาสและพรรคยุติธรรมแห่งชาติ ในชื่อแนวร่วมทางเลือก เป้าหมายของพรรคคือประชาธิปไตยสังคมนิยมที่สงบรุ่งเรือง สมาชิกพรรคเป็นชาวมาเลเซียเชื้อสายจีนเป็นหลักแต่ก็ได้รับการสนับสนุนจากชาวมาเลเซียเชื้อสายอินเดียและมลายู มีฐานเสียงในปีนัง เปรัก และกัวลาลัมเปอร์
การก่อตั้ง.
เดิมพรรคนี้เป็นสาขาในมาเลเซียของพรรคกิจประชาชนในสิงคโปร์ หลังจากที่สิงคโปร์ได้รับเอกราชใน พ.ศ. 2508 สมาชิกส่วนใหญ่ของพรรคกิจประชาชนในมาเลเซียนำโดยเดวัน ไนริตัดสินใจดำเนินกิจกรรมของพรรคต่อไปและตั้งพรรคนี้ขึ้นในเดือนตุลาคม พ.ศ. 2508 พรรคนี้จดทะเบียนในชื่อพรรคสังคมนิยมประชาธิปไตยเมื่อ 18 มีนาคม พ.ศ. 2509 ต่อมา ในเดือนตุลาคม พ.ศ. 2510 พรรคได้เข้าร่วมในการประชุมสังคมนิยมนานาชาติที่เมืองซือริช สวิตเซอร์แลนด์ ต่อมา เดวัน ไนริ ได้เดินทางกลับไปสิงคโปร์
การเลือกตั้งในยุคแรกและเหตุการณ์ที่เกี่ยวข้อง.
พรรคกิจประชาธิปไตยเข้าร่วมการเลือกตั้งครั้งแรกใน พ.ศ. 2512 โดยต่อต้านนโยบายภูมิบุตร พรรคได้รับเลือก 13 ที่นั่งในสภาระดับสหพันธ์และ 31 ที่นั่งในสภาระดับรัฐ แต่ได้เกิดเหตุรุนแรงขึ้นในวันที่ 13 พฤษภาคม จนต้องปิดสภาไป 2 ปี เมื่อเปิดสภาอีกครั้ง ได้มีการกำหนดให้มีนโยบายภูมิบุตรในรัฐธรรมนูญ ซึ่งมีพรรคกิจประชาธิปไตยและพรรคประชาชนก้าวหน้าที่คัดค้าน ทำให้ผ่านสภาไปได้ด้วยคะแนน 125:17 หลังจากการเลือกตั้ง พ.ศ. 2512 แล้ว พรรคกิจประชาธิปไตยไม่เคยประสบความสำเร็จในระดับนี้อีกเลย ในสมัยของมหาธีร์ โมฮัมหมัด สมาชิกของพรรคระดับแกนนำถูกจับกุมใน พ.ศ. 2530 ซึ่งเชื่อว่าเป็นเพราะขัดขวางนโยบายเศรษฐกิจใหม่
แนวร่วมทางเลือก

แนวร่วมทางเลือก  เป็นแนวร่วมของพรรคการเมืองฝ่ายค้านในมาเลเซียเพื่อต่อสู้กับแนวร่วมแห่งชาติ
การก่อตั้ง.
แนวร่วมทางเลือกก่อตั้งเหลังจากการจับกุมอันวาร์ อิบราฮิม เมื่อ 20 กันยายน พ.ศ. 2541 ต่อมาในวันที่ 24 ตุลาคม พ.ศ. 2542 พรรคฝ่ายค้านใหญ่ 4 พรรคคือพรรคอิสลามมาเลเซีย พรรคกิจกรรมประชาธิปไตย พรรคยุติธรรมแห่งชาติ และพรรคประชาชนมาเลเซียได้ประกาศเป็นแนวร่วมในการลงสมัครรับเลือกตั้ง ในการเลือกตั้ง พ.ศ. 2542 พรรคปาสได้รับชัยชนะในรัฐกลันตันและรัฐตรังกานู และได้ที่นั่งในสภาเพิ่มขึ้น พรรคกิจกรรมประชาธิปไตยได้ที่นั่งเพิ่มขึ้นอีกเช่นกันแต่หัวหน้าพรรคไม่ได้รับเลือก
ต่อมา พรรคอิสลามมาเลเซียซึ่งมีเป้าหมายที่จะจัดตั้งรัฐอิสลามในมาเลเซียซึ่งต่างจากนโยบายของพรรคอื่นในแนวร่วม ทำให้เกิดความตึงเครียดขึ้น หลังเหตุการณ์ 11 กันยายน พ.ศ. 2544 พรรคกิจกรรมประชาธิปไตยประกาศแยกตัวออกจากแนวร่วมเพราะเกรงว่ากระแสหวาดกลัวรัฐมุสลิมจะทำให้เสียคะแนน เมื่อ 21 กันยายน พ.ศ. 2544 ความแตกแยกภายในแนวร่วมทำให้เห็นการต่อสู้กันเองของพรรคฝ่ายค้านในการเลือกตั้ง พ.ศ. 2547 ความสัมพันธ์ระหว่างพรรคยุติธรรมแห่งชาติและพรรคอิสลามมาเลเซียยังคงตึงเครียด และพรรคอิสลามมาเลเซียไม่สนับสนุนพรรคประชาชนมาเลเซียในการลงสมัครในโกตาบารู 
ในการเลือกตั้ง พ.ศ. 2558 พรรคกิจกรรมประชาธิปไตย พรรคอิสลามมาเลเซียและพรรคยุติธรรมแห่งชาติได้มาร่วมมือกันอีกครั้งในชื่อสัญญาประชาชน  โดยพรรคปาสยอมอ่อนลงและเน้นในเรื่องเศรษฐกิจเท่านั้น
นอสเซร์ ออฆอยี

นอสเซร์ ออฆอยี (เกิด 20 มกราคม พ.ศ. 2487 ที่เตหะราน - เสียชีวิต 27 ธันวาคม พ.ศ. 2552) เป็นนักมวยสากลสมัครเล่นชาวอิหร่าน ซึ่งติดทีมชาติอิหร่านใน พ.ศ. 2506 เขาเข้าร่วมการแข่งขันมวยสากลสมัครเล่นชิงแชมป์เอเชีย พ.ศ. 2506 ที่ กรุงเทพฯ และกีฬาโอลิมปิก พ.ศ. 2507 ในรุ่นฟลายเวท และกีฬาเอเชียนเกมส์ พ.ศ. 2509 ในรุ่นเฟเธอร์เวท และมวยสากลสมัครเล่นชิงแชมป์เอเชีย พ.ศ. 2510 ที่ โคลัมโบ
ในการแขงขันมวยสากลสมัครเล่นชิงแชมป์เอเชีย พ.ศ. 2506 ออฆอยีได้เหรียญทองโดยชนะคะแนน มาซาโอะ คาราซาวะในรอบชิงชนะเลิศ กลายเป็นนักมวยสากลสมัครเล่นชาวอิหร่านคนแรกที่ได้เหรียญทองในรายการนี้ ต่อมา ในกีฬาเอเชียนเกมส์ที่กรุงเทพฯ ออฆอยีได้เหรียญทองแดงในรุ่นเฟเธอร์เวท และได้เหรียญทองแดงอีกครั้งในมวยสากลสมัครเล่นชิงแชมป์เอเชีย พ.ศ. 2510 ที่โคลัมโบ ทำให้เขากลายเป็นนักมวยสากลสมัครเล่นคนหนึ่งที่ได้รับการยอมรับในอิหร่าน
เมห์รุลลอห์ ลัสซี

เมห์รุลลอห์ ลัสซี (Mehrullah Lassi) เป็นนักมวยสากลสมัครเล่นชาวปากีสถาน เกิดเมื่อ 24 พฤศจิกายน พ.ศ. 2522 ที่ การาจี 
ลัสซีติดทีมชาติปากีสถานเข้าแข่งขันกีฬาเอเชียนเกมส์ พ.ศ. 2545 และได้เหรียญทองในรุ่นเฟเธอร์เวท ในกีฬาโอลิมปิก พ.ศ. 2547 ลัสซีเข้าแข่งขันในรุ่นแบนตัมเวท แต่แพ้กุยเลอร์โม ริกองเดอซ์จากคิวบา ตกรอบ จากนั้น เขาขึ้นมาชกในรุ่นเฟเธอร์เวทอีก และไดเหรียญเงินในกีฬาเครือจักรภพอังกฤษ ต่อมา เขาถูกตรวจพบสารต้องห้ามระหว่างแข่งขันกีฬาเอเชียใต้ที่ศรีลังกา พ.ศ. 2549 จนต้องออกจากการแข่งขันไป.
เลียร์เจ็ต 85

เลียร์เจ็ต 85 (Learjet 85) เป็นอากาศยานในโครงการพัฒนาของบอมบาร์ดิเอร์ แอโรสเปซ โดยได้เริ่มโครงการผลิตในวันที่ 30 ตุลาคม ค.ศ. 2007 อากาศยานต้นแบบได้ถูกจัดแสดงในเดือนตุลาคม ปีค.ศ. 2008 ภายในงาน NBAA ในออร์แลนโด 
เลียร์เจ็ต 85 จัดเป็นอากาศยานในขนาดกลาง (midsize) ถึงขนาดกลางแบบลำตัวกว้าง (super midsize) โดยออกแบบสำหรับการขึ้นทะเบียนรับรองประเภท FAR-25 และยังเป็นอากาศยานลำแรกของบอมบาร์ดิเอร์ แอโรสเปซ ที่ใช้ลำตัวจากวัสดุผสมทั้งหมด โดยสามารถทำความเร็วได้ถึง 0.82 Mach และมีพิสัยการบินถึง 3,000 ไมล์ทะเล (5,600 กิโลเมตร) 
ในวันที่ 15 มกราคม ค.ศ. 2015 บอมบาร์ดิเอร์ ได้ประกาศถึงการตัดสินใจหยุดการพัฒนาโครงการเลียร์เจ็ต 85 ลง และเลิกจ้างงานที่เกี่ยวข้องกว่า 1,000 ตำแหน่ง
References.
<templatestyles src="Reflist/styles.css" />
External links.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ทะเลสาบคาซูมิงาอูระ

ทะเลสาบคาซูมิงาอูระ  เป็นทะเลสาบที่ใหญ่เป็นอันดับสองในประเทศญี่ปุ่น ตั้งอยู่ทางตะวันออกเฉียงเหนือของโตเกียวราว 60 กิโลเมตรในเขตจังหวัดอิบารากิ เดิมเป็นทะเลสาบน้ำกร่อยซึ่งเชื่อมต่ออย่างอ้อม ๆ กับมหาสมุทรแปซิฟิกผ่านแม่น้ำฮิตาจิและแม่น้ำโทเนะ จนกระทั่งในปี พ.ศ. 2506 ได้มีการก่อสร้างประตูกั้นน้ำบริเวณทางบรรจบของแม่น้ำขึ้นเพื่อจุดประสงค์ขจัดเกลือ ประตูกั้นน้ำนี้ซึ่งตัดการเชื่อมต่อกับมหาสมุทร ในที่สุดทะเลสาบแห่งนี้ตลอดจนแหล่งน้ำใกล้เคียงก็กลายเป็นทะเลสาบน้ำจืด 
ในปัจจุบัน ทะเลสาบแห่งนี้เป็นทั้งแหล่งประมง ชลประทาน การท่องเที่ยว และนันทนาการ ราว ๆ 45% ของพื้นที่รอบ ๆ ทะเลสาบเป็นแหล่งธรรมชาติ และ 43.5% เป็นพื้นที่เกษตรกรรม น้ำที่ออกจากทะเลสาบแห่งนี้ 83% ถูกใช้เพื่อภาคเกษตรกรรม 13% เพื่อภาคอุตสาหกรรมท้องถิ่น และที่เหลือ 4% เพื่อเป็นน้ำประปาในจังหวัดอิบารากิ จังหวัดชิบะ และโตเกียว
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เลียร์เจ็ต 70/75

เลียร์เจ็ต 70/75 (Learjet 70/75) เป็นโครงการพัฒนาอากาศยานโดยบริษัทผู้ผลิตอากาศยานสัญชาติแคนาดา คือ บอมบาร์ดิเอร์ แอโรสเปซ โดยเป็นอากาศยานส่วนบุคคลขนาดเล็กซึ่งกำลังถูกพัฒนาจากความคิดของบอมบาร์ดิเอร์เพื่อรองรับการฟื้นตัวของธุรกิจอากาศยานส่วนบุคคล โดยรุ่นนี้จะมีลักษณะพิเศษที่ปลายปีกแบบใหม่ และเครื่องยนต์ที่มีกำลังมากขึ้นและใช้เชื้อเพลิงน้อยลง
โครงสร้างของตัวเครื่องนั้นนำต้นแบบมาจากรุ่น 40 และ 45 โดยมีการเปลี่ยนแปลงเพื่อเพิ่มสมรรถนะโดยรวม ปลายปีกแบบงอขึ้นนั้นนำต้นแบบมาจากบอมบาร์ดิเอร์ โกลบอล 7000 โดยเลียร์เจ็ต 75 นั้นได้รับใบอนุญาตจาก FAA ในวันที่ 14 พฤศจิกายน ค.ศ. 2013 และเริ่มส่งมอบหลังจากนั้นไม่นาน การล่าช้าในขั้นตอนการขอใบอนุญาตนั้นเป็นสาเหตุให้การส่งมอบโดยรวมนั้นต่ำกว่าความคาดหมาย และทำให้เกิดการยกเลิกคำสั่งซื้อในภายหลัง
กองทัพประชาชนยูโกสลาเวีย

กองทัพประชาชนยูโกสลาเวีย มีชื่อเรียกอย่างไม่เป็นทางการว่า กองทัพแห่งชาติยูโกสลาเวีย, (;) เป็นกองกำลังทหารของสหพันธ์สาธารณรัฐสังคมนิยมยูโกสลาเวีย ระหว่าง ค.ศ. 1945–1992. ประกอบด้วยกองทัพบก, กองทัพเรือ กองทัพอากาศ รวมกองกำลังกึ่งทหาร (กองกำลังภายใน, หน่วยพิทักษ์ชายแดน และ อาสารักษาดินแดน).
เดอะบีเทิลส์ (อัลบั้ม)

เดอะบีเทิลส์  หรือ ไวต์อัลบั้ม  เป็นสตูดิโออัลบั้มที่เก้าของวงดนตรีแนวร็อกสัญชาติอังกฤษ เดอะบีเทิลส์ ออกจำหน่ายวันที่ 22 พฤศจิกายน ค.ศ. 1968 อัลบั้มคู่ที่มีเพียงพื้นหลังสีขาว ไม่มีกราฟิกหรือข้อความใด ๆ นอกจากมีชื่อวงทำเป็นตัวนูนไว้ ตั้งใจจะให้แตกต่างจากอัลบั้ม"ซาร์เจินต์เปปเปอส์โลนลีฮาตส์คลับแบนด์" (1967) ที่มีภาพสีสันฉูดฉาด แม้ว่าจะไม่มีซิงเกิลออกจำหน่ายในอังกฤษและสหรัฐอเมริกา เพลง "เฮย์จูด" และ "เรโวลูชัน" ถูกผลิตขึ้นพร้อม ๆ กับเพลงอื่น ๆ ในอัลบั้ม และออกจำหน่ายเป็นซิงเกิลในเดือนสิงหาคม ค.ศ. 1968 แนวเพลงของอัลบั้มมีตั้งแต่บริติชบลูส์ และสกา จนถึงเพลงที่มีอิทธิพลจากวงเดอะบีชบอยส์ และคาร์ลไฮนซ์สตอกเฮาเซน
เฟลมมิงเรด

เฟลมมิงเรด  เป็นอัลบั้มที่สองของแพตตี กริฟฟิน ออกจำหน่ายวันที่ 23 มิถุนายน ค.ศ. 1998 และขึ้นอันดับที่ 12 บนชาร์ตท็อปฮีตซีกเกอส์ จากข้อมูลของนิตยสาร"บิลบอร์ด" อัลบั้มขายได้ 122,000 ชุดในสหรัฐอเมริกา นับถึบเดือนพฤษภาคม ค.ศ. 2004 กริฟฟินกล่าวในอัลบั้มการแสดงสด "อะคิสอินไทม์" ว่าเธอเขียนเพลง "คริสตินา" พูดถึงคริสตีนา โอนาสซิส ผู้ล่วงลับ เพลง "โทนี" มีเนื้อหาเกี่ยวกับความหดหู่ของนักเรียนเกย์ชื่อโทนีที่ฆ่าตัวตาย เพลงร้องจากมุมมองของเพื่อนร่วมห้องที่นั่งข้างหลังโทนีในห้องเรียน
มานาโอะ คางาวะ

มานาโอะ คางาวะ (16 เมษายน ค.ศ. 1993 –) เป็นนักหมากรุกญี่ปุ่นหญิงระดับอาชีพของสมาคมโชงิแห่งประเทศญี่ปุ่น และเป็นอดีตสมาชิกของโชเรไก (ตั้งแต่เดือนกันยายน ค.ศ. 2009 ถึงเดือนกุมภาพันธ์ ค.ศ. 2011) ซึ่งเธอเป็นลูกศิษย์ของโอซามุ นากามูระ และเคยอยู่ในลำดับนักหมากรุกญี่ปุ่นอาชีพหญิงอันดับที่ 40 โดยมีชื่อเล่นคือ "บันโช" เธอได้รับการเปิดตัวครั้งแรกในรายการถ่ายทอดสดนิโกนิโก รวมถึงมีคอลัมน์ของคางาวะที่ได้รับการเผยแพร่โดยสมาคมโชงิแห่งประเทศญี่ปุ่นผ่านทางระบบมือถือ ที่ซึ่งมีการแนะนำในชื่อ"โอโตชิโมโนะบันโชไซไร!" และมีการกล่าวถึงการบันทึกหมากของการโจมตี
มานาโอะ คางาวะ สำเร็จการศึกษาจากโรงเรียนมัธยมปลายจินได นครหลวงโตเกียว ที่โคมาเอะ กรุงโตเกียว แล้วเข้าศึกษาต่อที่มหาวิทยาลัยริสึเมกัง ในคณะอักษร (ตั้งแต่เดือนเมษายน ค.ศ. 2012)
เก็นโร

เก็นโร (元老) เป็นตำแหน่งอย่างไม่เป็นทางการที่มอบให้แก่รัฐบุรุษอาวุโสของจักรวรรดิญี่ปุ่น บุคคลในทำเนียบตำแหน่งนี้เทียบเท่าได้กับเป็น "บิดาผู้สร้างชาติ" ของญี่ปุ่นยุคใหม่ บุคคลเหล่านี้ยังเป็นที่ปรึกษาอย่างไม่เป็นทางการนอกเหนือรัฐธรรมนูญที่ถวายคำปรึกษาแก่องค์จักรพรรดิ ในรัชสมัยเมจิ, รัชสมัยไทโช และต้นรัชสมัยโชวะ ทั้งนี้ คณะเก็นโรยังมีสิทธิเลือกและเสนอชื่อผู้ที่เห็นสมควรเป็นนายกรัฐมนตรีแก่องค์จักรพรรดิเพื่อให้ทรงแต่งตั้ง
สถาบันเก็นโรนั้นเกิดขึ้นจากคณะสามัญชนอาวุโส ("โรจู") ในยุคเอะโดะ อย่างไรก็ตามคำว่า "เก็นโร" นั้น ถูกสร้างและปรากฏขึ้นครั้งแรกในหนังสือพิมพ์ที่ตีพิมพ์ในปี ค.ศ. 1892 ซึ่งบางครั้งก็มีการสับสนระหว่างคำนี้กับคำว่า "เก็นโรอิง" (สภาผู้อาวุโส) ที่เป็นฝ่ายนิติบัญญัติระหว่างปี 1875 - 1890 ซึ่งเก็นโรนั้นไม่มีส่วนเกี่ยวข้องกับเก็นโรอิงเลยแม้แต่น้อย
ผู้นำที่มีความรู้ความสามารถในช่วงการฟื้นฟูเมจิ จะถูกคัดเลือกจากองค์จักรพรรดิให้ดำรงตำแหน่ง "เก็งกุง" หรือที่ปรึกษาส่วนพระองค์ อย่างไรก็ตาม เก็นโรทั้งหมด (ยกเว้น ไซอนจิ คิมโมะชิ) นั้นล้วนมาจากครอบครัวซะมุไรระดับกลางและระดับสูงจากแคว้นซะสึมะและแคว้นโชชู ซึ่งทั้งสองแคว้นเป็นกำลังสำคัญในการโค่นล้มรัฐบาลโชกุนโทะกุงะวะในสงครามโบะชิง ซึ่งนำไปสู่การฟื้นฟูพระราชอำนาจระหว่างปี 1867-1868
ซิ่งรักทะลุมิติ

ซิ่งรักทะลุมิติ เป็นละครโทรทัศน์ไทย นำแสดงโดย วรเวช ดานุวงศ์, นิธิศ วารายานนท์, สศิรา ทวียนต์ชัย, สรัลธร คล้ายอุดม และนักแสดงชั้นนำอีกมากมาย เริ่มออกอากาศตอนแรกวันที่ 26 สิงหาคม พ.ศ. 2558–15 ตุลาคม พ.ศ. 2558 ออกอากาศทุกวันพุธ-พฤหัสบดี เวลา 19.00 - 20.00 น. ทางช่อง ทรูโฟร์ยู ผลิตโดย บริษัท เลเซอร์แคท จำกัด โดยผู้จัดนักแสดง-นักร้องมากความสามารถ วรเวช ดานุวงศ์ บทภาพยนตร์โดย เตชิต เตชสิริอังกูร กำกับภาพยนตร์โดย ณภัทร ปัทมสิงห์ ณ อยุธยา
เรื่องย่อ.
ซิ่งรักทะลุมิติ Parallel Universe ดิม(วรเวช ดานุวงศ์) ชายหนุ่มที่หลงรักความเร็ว และมีความฝันที่อยากจะเป็นนักแข่งรถอันดับ­หนึ่ง แต่การหายตัวอย่างไร้วี่แววของพ่อเขา จึงทำให้ดิมต้องเป็นผู้นำครอบคัวที่คอยดูแ­ล แม่(ปวีณา ชารีฟสกุล) และดิว(ลักษณาพร กตกุลธารา) น้องสาววัยหัวเลี้ยวหัวต่อที่พร้อมจะเดินท­างผิดได้ หากไร้ผู้นำที่ดี ดิมจึงต้องทำทุกวิถีทางเพื่อให้ครอบครัว กลับมาอบอุ่นและมีเสียงหัวเราะอีกครั้งแม้­ว่าเขาจะรู้ดีว่ามันยากแค่ไหน เหตุการณ์ไม่คาดฝันเกิดขึ้น เมื่อดิมลงไปซ่อมบ้านที่ชั้นใต้ดิน จึงเป็นเหตุให้เขาได้พบเจอประตูลับ ที่เขาไม่เคยรู้มาก่อน และหลังประตูลับนี้เอง ที่เปลี่ยนชีวิตเขาแบบสิ้นเชิง นั่นคือ TOYOTA Celica สุดยอดรถแข่งในตำนาน พร้อมกับมวลแห่งความทรงจำ ความรู้สึกทั้งหลาย ต่างหลั่งไหลเข้ามาในสมองของเขา...พ่อที่เ­ขาคิดถึง...เส้นทางนักแข่งรถ...ก่อเกิดแร­งบันดาลใจ ดิมจึงลุกขึ้นมาซ่อมเครื่องยนต์ และปลุกชีวิต Celica ให้ตื่นขึ้นมาโลดแล่นบนถนนอีกครั้งนึง เรื่องราวมันเริ่มจะวุ่นวายมากขึ้น เมื่อ ดิม ได้เจอกับ ดิเรก ผู้ทรงอิทธิพลรายใหญ่ ภาพความทรงจำบังเกิดขึ้นว่าชายคนนี้ คือ พ่อ ที่หายสาปสูญไป ดิมจึงต้องพยายามหาทางพิสูจน์เรื่องราวที่­เกิดขึ้นทั้งหมดเกี่ยวกับโลกต่างมิติแห่งน­ี้ ว่าความจริงมันคืออะไรกันแน่…
ปั๋ว อี้เข่า

ปั๋ว อี้เข่า เป็นบุตรชายคนโตของพระเจ้าโจวเหวินและพี่ชายคนโตของกษัตริย์วูผู้ก่อตั้งของราชวงศ์โจวของจีนในสมัยโบราณ
ในนิยาย.
ในวรรณกรรมเรื่องสถาปนาเทวดาเฟิงเสิ่น (封神,ห้องสิน) ปั๋วอี้เข่า (伯邑考,เป๊กอิบโค้ว) เป็นบุตรชายคนโตของจีชาง (姬昌,กีเชียง) ที่มีความโดดเด่นในด้านดุริยประณีต และดนตรีโดยเฉพาะพินกู่ฉิน และยังเป็นผู้ที่มีความกตัญญูอย่างหาที่สุดไม่ได้ ในวรรณกรรมห้องสินกล่าวว่าพระเจ้าซางโจ้ว (商紂) พิโรธจีชาง เจ้าเมืองซีฉี (西岐,ไซกี) พระเจ้าซางโจ้วจึงสั่งขังจีชาง ไว้ที่เมืองโหยวหลี่ ต่อมาปั๋วอี้เข่า บึตรชายหัวปีของจีชาง จึงได้มาทูลขอให้ปล่อยบิดา นางต๋าจี่ (妲己,ชันกี) เห็นปั๋วอี้เข่ารูปร่างหล่อเหลางดงาม ก็มีใจปฏิพัทธ์จึงขอให้ขอให้พระเจ้าซางโจ้วให้เขาเข้าวังมาสอนนางเล่นพิณกู่ฉิน (古琴) แล้วนางก็ยั่วยวนปั๋วอี้เข่า แต่เขาบอกปัดความรักของนาง นางจึงทูลยุยงพระเจ้าแผ่นดินให้สั่งประหารเขา แล้วให้เอาศพไปทำขนมเปี๊ยะให้จีชางกิน จีชางทราบเหตุการณ์ทั้งหมดดี แต่จำยอมบริโภคขนมเปี๊ยะนั้นเพื่อรอวันล้างแค้นภายหน้า ระหว่างทางกลับบ้านจี ซางอาเจียนออกเป็นกระต่ายสีขาว (白兔) 3 ตัว ซึ่งจะถูกนำต่อมาได้อยู่ภายใต้การดูแลของเทพธิดาดวงจันทร์ฉางเอ๋อร์ (嫦娥)
ลูป

ลูป  เป็นอุปกรณ์ขยายภาพของวัตถุประเภทหนึ่ง แตกต่างจากแว่นขยายทั่วไปคือ สามารถพับเก็บได้และไม่มีด้ามจับ ใช้ในหลายอาชีพ เช่น ช่างทำอัญมณี ช่างทำนาฬิกา นักสะสมแสตมป์และนักสะสมพระเครื่อง รวมถึงวิชาชีพต่าง ๆ เช่น ทันตแพทย์ ศัลยแพทย์และนักวิทยาศาสตร์
ลูปมี 3 ประเภท ได้แก่
ครามป่าใบแหลม

ครามป่าใบแหลม ชื่อวิทยาศาสตร์: "Indigofera sootepensis" subsp. "acutifolia" เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก ปลายใบมีติ่งแหลม ดอกช่อ กลีบดอกสีชมพูหรือแดง ฝักตรง ทรงกระบอก มีขนหนาแน่น เมล็ดเกลี้ยง เป็นพืชถิ่นเดียวในประเทศไทย
ครามเครือ

ครามเครือ ชื่อวิทยาศาสตร์: "Indigofera hendecaphylla" var. "hendecaphylla" เป็นพืชในสกุลคราม เป็นไม้พุ่มทอดเลื้อยนอน กิ่งอ่อนมีขนหนาแน่น ใบประกอบแบบขนนก ใบด้านบนเกลี้ยง ด้านล่างมีขนหนาแน่น ช่อดอกยาว มีขน กลีบดอกสีชมพู ฝักทรงกระบอก เหยียดตรงและเกลี้ยง เมล็ดทรงกระบอก พบในศรีลังกา อินเดีย พม่า จีน ไต้หวัน เวียดนาม กัมพูชา เกาะสุมาตรา และฟิลิปปินส์ ในไทยพบทางภาคเหนือ
ครามสยาม

ครามสยาม ชื่อวิทยาศาสตร์: "Indigofera hendecaphylla" var. "siamensis " เป็นพืชในสกุลคราม เป็นไม้พุ่มทอดเลื้อย กิ่งอ่อนมีขนรูปตัว T แขนยาวเท่ากัน ใบประกอบแบบขนนก ดอกช่อยาว กลีบดอกสีชมพูฝักทรงกระบอก เหยียดตรง เมล็ดทรงกระบอก พบในเวียดนาม ในไทยพบในภาคเหนือ ภาคตะวันออกเฉียงเหนือ ภาคตะวันออก และภาคตะวันตกเฉียงใต้
ครามสมิตินันท์

ครามสมิตินันท์ ชื่อวิทยาศาสตร์: "Indigofera smitinandii" เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก ดอกช่อ กลีบดอกสีม่วงอ่อน เป็นพืชถิ่นเดียวในประเทศไทย
เพ็ตซาวส์

เพ็ตซาวส์  เป็นสตูดิโออัลบั้มที่สิบเอ็ดของวงดนตรีร็อกอเมริกัน เดอะบีชบอยส์ ออกจำหน่ายวันที่ 16 พฤษภาคม ค.ศ. 1966 ได้รับการตอบรับค่อนข้างดีในสหรัฐอเมริกา แต่ประสบความสำเร็จต่างประเทศในทันที โดยสื่ออังกฤษขนานนามว่าเป็น "อัลบั้มเพลงป็อปที่ก้าวหน้ามากที่สุด" (the most progressive pop album ever) อัลบั้มขึ้นอันดับที่สองในสหราชอาณาจักร แต่ขึ้นอันดับสิบในสหรัฐอเมริกา ถือว่าอยู่อันดับต่ำกว่าอัลบั้มหลายอัลบั้มก่อนหน้า ในหลายปีต่อมา อัลบั้มได้รับคำยกย่องทั่วโลกอย่างล้นหลามจากนักวิจารณ์และนักดนตรี และนับว่าเป็นหนึ่งในผลงานที่มีอิทธิพลมากที่สุดในประวัติศาสตร์ดนตรีสมัยนิยม
ภูมิหลัง.
"ออลซัมเมอร์ลอง" (กรกฎาคม ค.ศ. 1964) อัลบั้มที่ 6 ของวง สิ้นสุดช่วงที่มีธีมชายหาด หลังจากนั้น ดนตรีของวงจึงเปลี่ยนไปสู่ทิศทางสไตล์และเนื้อร้องที่แตกต่างออกไปมากขึ้น ในเดือนมกราคม ค.ศ. 1965 ไบรอัน วิลสัน หัวหน้าวงตอนอายุ 22 ปี ประกาศถอนตัวจากทัวร์ เพื่อมุ่งเน้นไปที่การแต่งเพลงและการผลิตในสตูดิโอ สมาชิกที่เหลือยังคงทัวร์ต่อโดยไม่มีเขา ตอนแรกเกลน แคมป์เบลล์ นักดนตรีรับจ้าง เข้ามาแทนที่บทบาทนี้ ตามมาด้วยบรูซ จอห์นสัน ซึ่งเคยเป็นโปรดิวเซอร์ของโคลัมเบียเรเคิดส์ร่วมกับเทร์รี เมลเชอร์ และเป็นสมาชิกของกลุ่มเดอะริปคอดส์และบรูซแอนด์เทร์รี
ชาร์ต.
รายสัปดาห์.
<templatestyles src="Col-begin/styles.css"/>
หมายเหตุ.
<templatestyles src="Reflist/styles.css" />
หวายตะมอย

หวายตะมอย (ชื่อวิทยาศาสตร์: "Dendrobium crumenatum") หรือ เอื้องมะลิ หรือ แส้พระอินทร์ เป็นกล้วยไม้ในสกุลหวาย กระจายพันธุ์ในเอเชียใต้ถึงเอเชียตะวันออกเฉียงใต้ เป็นพืชอิงอาศัย โคนต้นเป็นลำทรงกระบอก ส่วนปลายเป็นเส้นกลมเรียวและแข็ง ยาวได้ถึง 70 ซม. ใบรูปรีแกมขอบขนาน กว้าง 1.5-2.5 ซม. ยาว 5-7 ซม. มักทิ้งใบเมื่อผลิดอก ดอกสีขาวนวลออกเดี่ยวตามข้อ มีกลิ่นหอม บานเต็มที่กว้าง 2.5-3 ซม. กลีบปากมีแต้มสีเหลืองที่กลางกลีบ นิยมปลูกเป็นไม้ประดับ ที่เกาะชวาใช้พืชชนิดนี้ผสมในยารักษาอหิวาตกโรคและแก้อาการปวดหู
สมหมาย เกาฏีระ

พลเอก สมหมาย เกาฏีระ (เกิด9 มีนาคม พ.ศ. 2499) เป็นนายทหารชาวไทย และนักการเมือง อดีตเสนาธิการทหาร, อดีตผู้บัญชาการทหารสูงสุด, สมาชิกวุฒิสภาไทย ชุดที่ 12 และราชองครักษ์พิเศษ
ประวัติ.
ชีวิตส่วนตัว.
พล.อ. สมหมาย เกาฏีระ มีชื่อเล่นว่า เต้ หรือทางสื่อจะเรียกว่า บิ๊กเต้ เกิดวันที่ 9 มีนาคม พ.ศ. 2499 เป็นบุตรของนายสมประสงค์ และนางไสว เกาฏีระ เป็นบุตรลำดับที่ 4 จาก 9 คน
พล.อ. สมหมาย เกาฏีระ ได้สมรสกับ พล.ต.หญิง รัชดา เกาฏีระ มีบุตรด้วยกัน 1 คน
การศึกษา.
พล.อ. สมหมาย เกาฏีระ จบการศึกษาชั้นมัธยมศึกษาปีที่ 4 จากโรงเรียนวัดเขมาภิรตาราม ในปี พ.ศ. 2515 จากนั้นเข้ารับการศึกษาที่โรงเรียนเตรียมทหาร รุ่นที่ 15 รุ่นเดียวกับ
และเข้ารับการศึกษาต่อเนื่องที่โรงเรียนนายร้อยพระจุลจอมเกล้า รุ่นที่ 26 โดยสำเร็จการศึกษาด้วยผลคะแนน เป็นลำดับที่ 5 ของรุ่น มีเพื่อนร่วมรุ่น คือ
พล.อ. สมหมาย จบหลักสูตร ดังนี้
อ็องตอนี มาร์ซียาล

อ็องตอนี ฌอร์ดาน มาร์ซียาล (เกิดวันที่ 5 ธันวาคม ค.ศ. 1995) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งกองหน้าให้แก่เออีเค เอเธนส์ สโมสรจากซูเปอร์ลีก กรีซ 
มาร์ซียาลได้รับฉายาว่า "อ็องรีคนใหม่" เนื่องจากมีลีลาการเล่นคล้ายกับตีแยรี อ็องรี อดีตนักฟุตบอลชาวฝรั่งเศสรุ่นพี่ มาร์ซียาลได้ย้ายมาสู่แมนเชสเตอร์ยูไนเต็ดด้วยความฮือฮา เนื่องจากถูกซื้อตัวมาจากมอนาโกในลีกเอิงในวันสุดท้ายก่อนที่การซื้อขายผู้เล่นในยุโรปจะปิดลง ด้วยค่าตัวที่สูงถึง 36 ล้านปอนด์ ขณะมีอายุเพียง 19 ปี ว่ากันว่าค่าตัวนี้แท้จริงแล้วอาจสูงถึง 59 ล้านปอนด์
มาร์ซียาลยิงประตูได้ทันทีที่ลงเล่นเป็นครั้งแรกในศึกแดงเดือด ซึ่งแมนเชสเตอร์ยูไนเต็ดพบกับลิเวอร์พูลที่สนามโอลด์แทรฟฟอร์ด ในพรีเมียร์ลีกนัดที่ 5 ของฤดูกาล โดยแมนเชสเตอร์ยูไนเต็ดเป็นฝ่ายชนะไปได้ 3-1 และมาร์ซียาลเป็นผู้ยิงประตูที่ 3 ปิดท้ายการแข่งขัน
 "ณ วันที่ 22 มกราคม 2022"
แอลฟาเบต อิงก์

แอลฟาเบต อิงก์  เป็นบริษัทโฮลดิ้งเทคโนโลยีสัญชาติอเมริกันที่มีสำนักงานใหญ่ที่เมาน์เทนวิว รัฐแคลิฟอร์เนีย ก่อตั้งขึ้นผ่านการปรับโครงสร้างของกูเกิลในวันที่ 2 ตุลาคม ค.ศ. 2015 และกลายเป็นบริษัทแม่ของกูเกิลกับอดีตบริษัทย่อยของกูเกิลบางส่วน แอลฟาเบตเป็นบริษัทเทคโนโลยีที่ใหญ่เป็นอันดับ 3 ของโลก เมื่อแบ่งตามรายได้ และเป็นหนึ่งในบริษัทที่มีค่ามากที่สุดในโลก ถือเป็นหนึ่งในบริษัทเทคโนโลยีสารสนเทศเจ้าใหญ่ของสหรัฐ 5 แห่ง โดยดำรงตำแหน่งร่วมกับแอมะซอน, แอปเปิล, เมตา และไมโครซอฟท์
เวียงท่ากาน

เวียงท่ากาน เป็นกลุ่มโบราณสถานและคูเมืองแห่งหนึ่ง ตั้งอยู่ที่ตำบลบ้านกลาง อำเภอสันป่าตอง จังหวัดเชียงใหม่ ห่างจากตัวเมืองลำพูนและตัวเมืองเชียงใหม่ไปทางทิศตะวันตกเฉียงใต้ราว 15 และ 30 กิโลเมตรตามลำดับ สร้างเมื่อราวพุทธศตวรรษที่ 16 ในสมัยพระเจ้าอาทิตยธรรมิกราช กษัตริย์แห่งอาณาจักรหริภุญชัย ปรากฏหลักฐานในเอกสารทางประวัติศาสตร์ครั้งแรกในชื่อว่า "บ้านตะก๋า" สร้างขึ้นเพื่อเป็นเมืองหน้าด่านของอาณาจักรหริภุญชัย ต่อมาได้ขึ้นตรงต่อพญามังรายแห่งอาณาจักรล้านนา มีฐานะเป็นเมืองเสบียงสะสมกำลังพลและอาหาร และหลังจากที่พม่าเข้ายึดครองเมืองเชียงใหม่ เวียงท่ากานก็อยู่ในอำนาจของพม่า หลังจากนั้นชุมชนแห่งนี้ได้ร้างไปในช่วงปี พ.ศ. 2318–2339 ซึ่งในปี พ.ศ. 2339 พระเจ้ากาวิละได้นำชาวไทยองเข้ามาตั้งถิ่นฐานและอาศัยอยู่ในบริเวณเวียงท่ากานจนถึงปัจจุบัน
เวียงท่ากานตั้งอยู่ในเขตชุมชนบ้านท่ากาน มีกำแพงเมืองและคูเมืองล้อมรอบเป็นรูปสี่เหลี่ยมผืนผ้าขนาดกว้าง 500 เมตร ยาว 700 เมตร ปัจจุบันกำแพงเมืองบางส่วนกลายสภาพเป็นคันดิน บางส่วนถูกปรับเป็นถนนภายในชุมชน คูเมืองและคันดินของเวียงท่ากานครอบคลุมพื้นที่ราว 60 ไร่ ได้รับการขึ้นทะเบียนโบราณสถานโดยกรมศิลปากรเมื่อวันที่ 6 ตุลาคม พ.ศ. 2543 ปัจจุบันอยู่ในความควบคุมดูแลของสำนักศิลปากรที่ 7 เชียงใหม่ โบราณสถานภายในเวียงท่ากานมีดังนี้
มวยสากลสมัครเล่นชิงแชมป์เอเชีย

มวยสากลสมัครเล่นชิงแชมป์เอเชีย  เป็นการแข่งขันมวยสากลสมัครเล่นเพื่อชิงแชมป์ระดับทวีปเอเชีย เริ่มการแข่งขันครั้งแรกเมื่อ พ.ศ. 2506 ที่กรุงเทพฯ และมีการแข่งขันต่อเนื่องมาจนปัจจุบัน
รายชื่อภาพยนตร์ของวอลต์ดิสนีย์แอนิเมชันสตูดิโอส์

วอลต์ดิสนีย์แอนิเมชันสตูดิโอส์ เป็นสตูดิโอสร้างภาพยนตร์แอนิเมชันอเมริกัน สำนักงานใหญ่ตั้งอยู่ที่ เบอร์แบงก์, แคลิฟอร์เนีย, สหรัฐ และเป็นแผนกสร้างภาพยนตร์ดั้งเดิมของบริษัทเดอะวอลต์ดิสนีย์ ภาพยนตร์ของสตูดิโอมักเรียกกันว่า "ดิสนีย์คลาสสิก" (หรือ "ภาพยนตร์แอนิเมชันคลาสสิก" ในกรณีของภาพยนตร์แอนิเมชันที่วาดด้วยมือแบบดั้งเดิม), หรือ "ดิสนีย์แอนิเมเต็ดแคนอน"
แต่เดิมสตูดิโอมีชื่อว่า วอลต์ดิสนีย์โปรดักชันส์ (1937–1985) และวอลต์ดิสนีย์ฟีเจอร์แอนิเมชัน (1986–2007) สตูดิโอสร้างภาพยนตร์แอนิเมชันขนาดยาวแล้วทั้งหมด 63 เรื่อง เริ่มต้นตั้งแต่ภาพยนตร์เรื่อง "สโนว์ไวท์กับคนแคระทั้งเจ็ด" ใน ค.ศ. 1937 เป็นหนึ่งในภาพยนตร์แอนิเมชันขนาดยาวเรื่องแรกและเป็นเรื่องแรกที่สร้างในสหรัฐ ภาพยนตร์เรื่องล่าสุดคือ "โมอาน่า 2" ฉายใน ค.ศ. 2024 และภาพยนตร์อีกสามเรื่องที่กำหนดฉายในอนาคต ได้แก่ "นครสัตว์มหาสนุก 2" ฉายใน ค.ศ. 2025, ภาพยนตร์ที่ยังไม่มีชื่อเรื่องฉายใน ค.ศ. 2026 และ "โฟรเซน 3" ฉายใน ค.ศ. 2027
ภาพยนตร์ในอนาคต.
กำลังพัฒนา.
ภาพยนตร์ "โฟรเซน" เรื่องที่สี่กำลังอยู่ในการพัฒนา เจนนิเฟอร์ ลี เปิดเผยในเดือนพฤศจิกายน ค.ศ. 2023 ว่า มีภาพยนตร์จำนวนสิบโครงการที่อยู่ในระหว่างการพัฒนา รวมถึงภาพยนตร์ที่สร้างจากแนวคิดดั้งเดิม
หมายเหตุ.
<templatestyles src="Reflist/styles.css" />
ยูนิเวอร์ซิตีคอลลิจลันเดิน

ยูนิเวอร์ซิตีคอลลิจลันเดิน เป็นมหาวิทยาลัยวิจัยของรัฐ ตั้งอยู่ ณ กรุงลอนดอน สหราชอาณาจักร มหาวิทยาลัย UCL ยังเป็นสถาบันหนึ่งในสังกัดมหาวิทยาลัยลอนดอน UCL ถือได้ว่าเป็นหนึ่งในมหาวิทยาลัยชั้นนำของโลก โดยการจัดอันดับมาตรฐานมหาวิทยาลัยโลกของคอกโครัลลีไซมอนส์ในปี ค.ศ. 2020 UCL อยู่ที่ 8 ของโลกและที่ 3 ของทวีปยุโรป UCL มีจำนวนนักเรียนในระดับบัณฑิตศึกษาที่ลงทะเบียนปัจจุบันมากที่สุดในสหราชอาณาจักร
มหาวิทยาลัย UCL ก่อตั้งขึ้นเมื่อปี ค.ศ. 1826 ในฐานะมหาวิทยาลัยลอนดอน และ UCL ได้ถือว่าเป็นมหาวิทยาลัยแห่งแรกในกรุงลอนดอน และมหาวิทยาลัยแห่งแรกในประเทศอังกฤษที่รับนักศึกษาเข้าเรียนโดยไม่คำนึงถึงศาสนา และเพศของผู้เข้าเรียน โดยให้สิทธิสตรีเทียบเท่ากับบุรุษ ในปี ค.ศ. 1836 UCL ได้เปลี่ยนฐานะเป็นวิทยาลัยของมหาวิทยาลัยลอนดอนซึ่งเกิดจากการรวมตัวของวิทยาลัยอื่นๆในกรุงลอนดอนเพื่อเป็นมหาวิทยาลัยเดียวกัน 
วิทยาเขตหลักของ UCL ตั้งอยู่ที่ Bloomsbury ในพื้นที่ลอนดอนส่วนกลาง นอกจากนี้ยังมีสถาบันต่างๆ และโรงพยาบาลโรงเรียนแพทย์ในที่ต่างๆ ทั่วกรุงลอนดอนที่เป็นของ UCL รวมไปถึงการศึกษาทางไกลผ่านดาวเทียมในวิทยาเขตในเมืองแอดิเลด ประเทศออสเตรเลีย และกรุงโดฮา ประเทศกาตาร์
UCL เป็นมหาวิทยาลัยที่มีการแข่งขันสูงในการสมัครเข้าศึกษา และได้ถูกจัดอันดับอยู่ในระดับสูง ทั้งในระดับประเทศ และในระดับนานาชาติ ศิษย์เก่าของ UCL ที่เป็นบุคคลสำคัญ เช่น ผู้ประดิษฐ์โทรศัพท์ และผู้ร่วมค้นพบโครงสร้างของดีเอ็นเอ รวมไปถึงผู้ก่อตั้งกาน่า, ญี่ปุ่นสมัยใหม่ และไนจีเรีย ผู้ค้นพบแก๊สมีสกุล ถึงปัจจุบัน UCL มีอาจารย์ ศาสตราจารย์ และนักวิจัย ผู้ที่ได้รับรางวัลโนเบล รวมทั้งสิ้น 29 ท่าน
เจ้าชายหลุยส์ โดแฟ็งแห่งฝรั่งเศส

เจ้าชายหลุยส์ โดแฟ็งแห่งฝรั่งเศส (1 พฤศจิกายน ค.ศ. 1661 - 14 เมษายน ค.ศ. 1711) เป็นพระราชโอรสองค์ในพระเจ้าหลุยส์ที่ 14 และสมเด็จพระราชินีมาริอา เตเรซา ในฐานะทายาทผู้มีสิทธิโดยตรง ทรงดำรงพระอิสริยยศเป็นโดแฟ็งแห่งฝรั่งเศสมาตั้งแต่ประสูติ พระองค์ทรงเริ่มมีนามเรียกกันว่า เลอกร็องโดแฟ็ง หรือ โดแฟ็งใหญ่  หลังการประสูติกาลของพระโอรสของพระองค์ (เจ้าชายหลุยส์ ดยุกแห่งบูร์กอญ) ที่มีนามเรียกขานกันว่า "เลอเปอติโดแฟ็ง" หรือ "โดแฟ็งน้อย"  พระองค์ไม่ได้มีโอกาสได้เสวยราชสมบัติสืบต่อจากพระราชบิดา เนื่องจากพระองค์สิ้นพระชนม์เมื่อวันที่ 14 เมษายน ค.ศ. 1711 สิริพระชนมายุได้ 49 พรรษา โดยพระองค์เองก็มีฐานะเป็นพระอัยกาในพระเจ้าหลุยส์ที่ 15 อีกด้วย
รำลึก ธีระพงษ์

รำลึก ธีระพงษ์ หรือ ต๋อ ปากน้ำ เป็นนักหมากรุกไทยชาวไทย ผู้มีชื่อเสียงจากจังหวัดสมุทรปราการ จากการที่เขาได้ครองตำแหน่งแชมป์หมากรุกไทยของประเทศ ส่งผลให้วลาดีมีร์ ครัมนิค ผู้เป็นแชมป์โลกหมากรุกสากลจากประเทศรัสเซีย หมายที่จะทำศึกหมากรุกไทยและหมากรุกสากลกับเขาในเวลาต่อมา
ประวัติ.
รำลึก ธีระพงษ์ ได้เข้าร่วมการแข่งขันมหกรรมหมากรุกไทย ประจำปี 2549 ที่จัดขึ้นโดยตลาดหลักทรัพย์แห่งประเทศไทย โดยเขาได้เป็นแชมป์ในระดับบุคคลทั่วไป (โอเพน) ด้วยการเอาชนะผู้เข้าแข่งขันกว่า 350 คน
ชาวบูรพา

ชาวบูรพา (เกาหลี: ; ฮันจา: ; อาร์อาร์: "dongin") เป็นกลุ่มการเมืองในราชวงศ์โชซ็อนของเกาหลี ปรากฏตัวขึ้นในคริสต์ศตวรรษที่ 16 ช่วงรัชกาลพระเจ้าซ็อนโจ มีที่มาจากกลุ่มเกลอของขุนนางคิม ฮโยวอน (김효원) ซึ่งภายหลังได้ศิษย์เกือบทั้งหมดของโช ซิก (조식) และอี ฮวัง (이황) เข้าเป็นสมาชิก แล้วมาขัดแย้งกับกลุ่มของอี อี (이이) ซึ่งเรียกว่า ชาวประจิม (서인) กลุ่มชาวบูรพานี้แม้ได้เป็นใหญ่ในช่วงคริสต์ทศวรรษ 1580 แต่ก็เกือบล่มสลายลงเมื่อขุนนางช็อง ยอ-ริป (정여립) ฆ่าตัวตายจนนำไปสู่การนองเลือดเมื่อ ค.ศ. 1589 ต่อมาเมื่อขุนนางช็อง ช็อล (정철) จากกลุ่มชาวประจิม ถูกอัปเปหิเพราะพยายามจะยกเจ้าชายควังแฮ (광해군) ขึ้นเป็นรัชทายาท ชาวบูรพาก็แตกแยกออกเป็นชาวเหนือ (북인) และชาวใต้ (남인)
ไฮเดอร์ อาลี (นักมวย)

ไฮเดอร์ อาลี (Haider Ali') เกิดเมื่อ 12 พฤศจิกายน พ.ศ. 2522 เป็นนักมวยสากลสมัครเล่นชาวปากีสถาน 
อาลีเริ่มชกมวยตั้งแต่ พ.ศ. 2531 โดยได้แรงบันดาลใจจากกีฬาโอลิมปิก เขาได้แชมป์ระดับประเทศใน พ.ศ. 2541 และเข้าแข่งขันกีฬาเอเชียนเกมส์ พ.ศ. 2541 ได้เหรียญทองแดงในรุ่นฟลายเวท ต่อมาติดทีมชาติไปแข่งขันกีฬาเอเชียใต้ที่เนปาลและได้เหรียญทอง ใน พ.ศ. 2545 ได้เหรียญทองมวยสากลสมัครเล่นชิงแชมป์เอเชียที่มาเลเซีย และได้เหรียญทองกีฬาเครือจักรภพปีเดียวกันนั้นที่อังกฤษด้วย โดยชนะ โสม ภาหาทุร ปุน จากอินเดีย 28-10
หลังจากได้เหรียญทอง อาลีตัดสินใจขึ้นชกมวยสากลอาชีพใน พ.ศ. 2546 และย้ายไปอยู่ที่ลอนดอนตะวันออก ประเทศอังกฤษ เขาขึ้นชกมวยครั้งแรกเมื่อ 24 พฤษภาคม พ.ศ. 2546 ชนะคะแนน บุสเตอร์ เดนนิสแต่การชกมวยสากลอาชีพของเขาไม่ประสบความสำเร็จมากนัก หลังจากที่ชกเสมอกับคาร์ล อันเลนเมื่อ 25 มีนาคม พ.ศ. 2549 อาลีก็แขวนนวมไป
รายชื่อแหล่งมรดกโลกในประเทศนิวซีแลนด์

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศนิวซีแลนด์ทั้งสิ้น 3 แหล่ง ประกอบด้วยแหล่งมรดกโลกทางธรรมชาติ 2 แหล่ง และแหล่งมรดกโลกแบบผสม 1 แหล่ง
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศนิวซีแลนด์มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 8 แห่ง
รายชื่อแหล่งมรดกโลกในประเทศปาเลา

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศปาเลาทั้งสิ้น 1 แหล่ง
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศปาเลามีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 4 แห่ง
รายชื่อแหล่งมรดกโลกในหมู่เกาะมาร์แชลล์

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของหมู่เกาะมาร์แชลล์ทั้งสิ้น 1 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
หมู่เกาะมาร์แชลล์มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 3 แห่ง
ฮงอินโบ ชูโฮะ

ฮงอินโบ ชูโฮะ (อักษรโรมัน: Hon'inbō Shūho; ค.ศ. 1838 – 14 ตุลาคม ค.ศ. 1886) หรือเป็นที่รู้จักในชื่อ มุระเซะ ชูโฮะ (อักษรโรมัน: Murase Shūho) เป็นนักหมากล้อมระดับอาชีพที่มีชื่อเสียงในซีกโลกตะวันตก
ประวัติ.
ในฐานะศิษย์สำนักฮงอินโบ เขาได้ก่อตั้งสถาบันโฮเอ็นชะและสอนเกมหมากล้อมให้แก่ผู้มาเยือนชาวเยอรมัน ซึ่งมีนามว่าออสคาร์ คอร์เชลท์ ที่ต่อมาคอร์เชลท์ได้เป็นผู้เผยแพร่และสร้างความนิยมให้แก่เกมหมากล้อมนอกทวีปเอเชีย ส่วนชูโฮะได้เป็นหัวหน้าสำนักฮงอินโบคนที่ 18 ในปี ค.ศ. 1886
ชูโฮะเป็นศิษย์สำนักฮงอินโบขณะมีอายุได้เจ็ดขวบ และได้รับตำแหน่ง 1 ดั้งในปี ค.ศ. 1848 กระทั่งมาถึง 6 ดั้งในปี ค.ศ. 1861 เขาเป็นศิษย์สำนักฮงอินโบที่มีความเก่งกาจที่สุดต่อจากชูซะกุ และชูวะยังต้องการให้เขาได้เป็นผู้สืบทอดเมื่อชูซะกุได้เสียชีวิตไปแล้ว แต่ภรรยาหม้ายของโจวะได้ขัดขวางแผนดังกล่าว ชูโฮะได้กลายเป็นหัวหน้าองค์กรโฮเอ็นชะในปี ค.ศ. 1879 เขาได้รับการตีพิมพ์หนังสือที่มีชื่อเสียงอย่าง"โฮเอ็นชินโป" ในปี ค.ศ. 1882 ซึ่งแสดงถึงการเปิดหมากของยุคเมจิ หลังจากการสร้างสายสัมพันธ์ระหว่างโฮเอ็นชะและสำนักฮงอินโบในปี ค.ศ. 1886 ชูเอได้เลื่อนอันดับหมากล้อมแก่ชูโฮะเป็น 8 ดั้ง และก้าวขึ้นสู่การเป็นหัวหน้าสำนักฮงอินโบ ทว่าเขาได้เสียชีวิตหลังจากการเป็นฮงอินโบเพียงสามเดือน นับว่าเป็นนักหมากล้อมที่แข็งแกร่งที่สุดในประเทศญี่ปุ่น ในช่วงไม่กี่ปีสุดท้ายของชีวิต
ราดอสวัฟ ชีกอร์สกี

ราดอสวัฟ ตอมัช "ราแดก" ชีกอร์สกี (23 กุมภาพันธ์ พ.ศ. 2506 —) เป็นนักการเมืองและนักข่าวชาวโปแลนด์
เขาเป็นประธานสภาผู้แทนราษฎรตั้งแต่ปี พ.ศ. 2557 – พ.ศ. 2558 และรัฐมนตรีว่าการกระทรวงการต่างประเทศ ในรัฐบาลของดอนัลต์ ตุสก์ตั้งแต่ปี พ.ศ. 2550 – พ.ศ. 2557
เขาเป็นอดีตรัฐมนตรีช่วยว่าการกระทรวงกลาโหม (พ.ศ. 2535) ในรัฐบาลของยัน ออลเชฟสกี, รัฐมนตรีช่วยว่าการกระทรวงการต่างประเทศ (พ.ศ. 2541 – พ.ศ. 2544) ในรัฐบาลของแยร์ซือ บูแซก และรัฐมนตรีว่าการกระทรวงการต่างประเทศ (พ.ศ. 2548 – พ.ศ. 2550) ในรัฐบาลของกาชีมีแยช มาร์ตซินกีแยวิตช์และยอรอสวัฟ คัชซึญสกี
ฮันเซลกับเกรเทล

"ฮันเซลกับเกรเทล"  เป็นเทพนิยายเยอรมันที่รวบรวมโดยพี่น้องตระกูลกริมม์และตีพิมพ์ใน"เทพนิยายพี่น้องกริมม์" (KHM 15) เมื่อ ค.ศ. 1812
ฮันเซลกับเกรเทลเป็นพี่น้องที่ถูกทอดทิ้งในป่าและตกอยู่ในน้ำมือของแม่มดที่อาศัยอยู่ในบ้านขนมปังขิง เค้ก และลูกกวาด แม่มดผู้มีความตั้งใจกินเนื้อคน ตั้งใจทำให้ฮันเซลอ้วนก่อนจะกินเขา อย่างไรก็ตาม เกรเทลช่วยฮันเซลด้วยการผลักแม่มดลงในเตาอบ ซึ่งฆ่าตัวเธอเอง และหลบหนีไปพร้อมกับสมบัติของแม่มด
"ฮันเซลกับเกรเทล" ที่มีฉากในเยอรมนีสมัยกลางถูกนำไปดัดแปลงเป็นสื่อหลายประเภท เช่น อุปรากร โดยเอนเกลแบร์ท ฮุมเปอร์ดินค์ที่จัดแสดงครั้งแรกใน ค.ศ. 1893
เนื้อเรื่อง.
เรื่องราวเกิดในช่วงยุคกลางของเยอรมนี ฮันเซลกับเกรเทลเป็นลูกของช่างตัดไม้ที่ยากจน เมื่อเกิดวิกฤติการณ์ขาดแคลนอาหารทั่วแผ่นดินภรรยาของช่างตัดไม้ (แม่เลี้ยงฮันเซลกับเกรเทล) คิดว่าจะตัดสินใจพาเด็ก ๆ เข้าไปทิ้งไว้ในป่าเพื่อที่เธอและสามีจะไม่อดตาย แต่คนตัดไม้ไม่เห็นด้วย แต่ก็ยอมจำนนต่อแผนการของภรรยา พวกเขาไม่รู้ตัวว่าฮันเซลกับเกรเทลได้ยินพวกเขาพูดทั้งหมด หลังจากที่พ่อแม่เข้านอนฮันเซลก็ย่องออกจากบ้านและรวบรวมก้อนกรวดสีขาวให้ได้มากที่สุดแล้วกลับไปที่ห้องของเขาเพื่อรับรองเกรเทลว่าพระเจ้าจะไม่ละทิ้งพวกเขา
วันรุ่งขึ้นพ่อพาฮันเซลกับเกรเทลเดินลึกเข้าไปในป่าและฮันเซลก็วางก้อนกรวดสีขาว พ่อของพวกเขาจุดไฟให้ฮันเซลกับเกรเทลเข้าไปในป่าแล้วไปเก็บฟืนมากขึ้น หลังจากผ่านไปครู่หนึ่งเด็ก ๆ ก็ตระหนักว่าพ่อของพวกเขาจะไม่กลับมารับ เกรเทลร้องไห้ แต่ฮันเซลบอกว่าทุกอย่างเรียบร้อยดี หลังจากตกค่ำพวกเขาเดินตามก้อนกรวดเงาของเขากลับไปที่บ้านถึงตอนเช้า พ่อของพวกเขามีความสุขมากและพาพวกเขากลับมาในขณะที่เขาอารมณ์เสียมากเกี่ยวกับการปล่อยพวกเขาในป่า หลังจากนั้นไม่นานความอดอยากก็หนักขึ้นแม่เลี้ยงก็ยืนยันว่าพวกเขาควรพาเด็ก ๆ กลับไปทิ้งที่ป่า คราวนี้เธอล็อกประตูห้องของพวกเขาเพื่อให้ฮันเซลไม่สามารถรวบรวมก้อนกรวดได้ ฮันเซลจึงใช้เศษขนมปังชิ้นเล็ก ๆ ที่พ่อแม่ของเขาให้โรยไปตามทางกลับบ้าน แต่น่าเสียดายที่นกกินไปหมดแล้วและพวกเขาไม่สามารถหาทางกลับบ้านได้ หลังจากค้นหาที่นอนมานานพวกเขามาพบกับบ้านในป่าที่ทำจากขนมปังเค้กและน้ำตาล เมื่อพบพวกเขากินบ้านขนมพวกนั้นเนื่องจากพวกเขาหิวมาก ในขณะที่พวกเขากำลังกินแม่มดออกมาและเชิญชวนพวกเขาเข้าไปข้างในบ้าน ให้อาหารเด็ก ๆ กินและแกล้งทำเป็นหญิงชราที่ใจดีและเป็นมิตร หลังจากให้อาหารพวกเขาเธอจับเด็ก ๆ ไว้ในบ้านของเธอและใช้พวกเขาทำงานบ้านสารพัด ในแต่ละวันนั้นแม่มดจะให้ฮันเซลกับเกรเซลกินอาหารเยอะ ๆ เพื่อให้พวกเขาตัวอ้วน แม่มดจะได้กินเด็ก ๆ อย่างอร่อย
อยู่มาวันหนึ่งแม่มดตัดสินใจว่าถึงเวลาที่จะกินพวกเขา เธอจึงให้เกรเทลจุดไฟเตาอบและเติมน้ำสำหรับต้มพี่ชายของเธอ แม่มดขอให้เกรเทลกระโดดขึ้นไปในเตาอบเพื่อให้แน่ใจว่ามันร้อนพอที่จะอบขนมปัง เกรเทลรู้สึกถึงเจตนาของแม่มดเธอจึงทำเป็นไม่เข้าใจ แม่มดกระโดดเข้าไปในเตาอบเพื่อแสดงให้เห็นถึงสิ่งที่เธอต้องการและเกรเทลผลักประตูปิดให้แม่มดตายในนั้น เกรเทลปล่อยฮันเซลออกจากกรงขังและทั้งคู่ก็ได้ค้นพบแจกันใหญ่ที่เต็มไปด้วยสมบัติและอัญมณี นำเครื่องประดับไปใส่ในเสื้อผ้าและวิ่งหนีออกเดินทางกลับบ้าน เมื่อพวกเขามาถึงบ้านพบว่าแม่เลี้ยงของพวกเขาเสียชีวิตแล้วอย่างไม่ทราบสาเหตุและพ่อของพวกเขาบอกว่าเขาไม่ได้มีความสุขเลยตั้งแต่พวกเขาออกจากบ้านไป ฮันเซล เกรเทลและพ่อใช้ชีวิตอย่างมีความสุขพร้อมกับความไม่ลำบากอีกต่อไปเพราะสมบัติที่ได้มาจากแม่มด
โรงเรียนป่วน ก๊วนนักเรียนแสบ

เดอะสคูล โรงเรียนป่วน ก๊วนนักเรียนแสบ  เป็นรายการโทรทัศน์ประเภทละครชุด ละครซีรีส์เรื่องนี้สร้างขึ้นเพื่อเป็นการแนะนำนักแสดงหน้าใหม่จากโครงการ "เลิฟซิค เดอะซีรีส์ เฟรชชี่แคมป์ แคมป์วุ่น วัยรุ่นแซ่บ" โดยสร้างสรรค์ตัวละครในเรื่องจากตัวตนที่แท้จริงของพวกเขา นำแสดงโดย กษิดิ์เดช หงส์ลดารมภ์, ณัฐธิดา ตรีชัยยะ, เปรมอนันต์ ศรีพานิช และ รมิดา จีรนรภัทร ออกอากาศทางช่องโทรทัศน์ผ่านระบบทีวีแอนะล็อก ทางสถานีโทรทัศน์โมเดิร์นไนน์ และออกอากาศคู่ขนานผ่านระบบทีวีดิจิตอล ทางช่อง 9 เอ็มคอตเอชดี ออกอากาศทุกวันเสาร์-อาทิตย์ เวลา 20.50 - 21.45 น. เริ่มออกฉายครั้งแรก ในวันที่ 18 กรกฎาคม จนถึงวันที่ 16 สิงหาคม พ.ศ. 2558
เรื่องย่อ.
เดอะสคูล โรงเรียนป่วน ก๊วนนักเรียนแสบ เป็นเรื่องราวที่นักเรียนทุกคนที่ล้วนแต่มีความฝัน และที่นี่ Little Moose School เป็นโรงเรียนตามล่าความฝันของใครหลาย ๆ คน ที่ต้องการจะเป็นคนสำคัญในวงการบันเทิงในอนาคต เป็นจุดเริ่มต้นของความรัก ความเศร้า ความสนุก ความป่วนของก๊วนนักเรียนวัยทีน โดยมีคุณครูที่มีความถนัดในแต่ละวิชา ในการพัฒนาความสามารถของนักเรียนแห่งนี้ ให้พบพรสวรรค์ที่มีในตัว และสร้างให้พวกเขาฉายแววความเป็นดาวออกมาให้มากที่สุด แต่เรื่องราวจะป่วน กวน แสบ สุข ทุกข์ และฮาครบรสขนาดไหน ต้องรอติดตาม
แหล่งข้อมูลอื่น.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ช่อง 9 เอ็มคอตเอชดี ละครสนุกครบ รอยยิ้มคับจอ 
 ทุกวันเสาร์ - อาทิตย์ เวลา 20.50 – 21.45 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">โรงเรียนป่วน ก๊วนนักเรียนแสบ</td>
<th style="width: 33%;">ถัดไป</th>
</tr><tr style="text-align: center;">
<td> Love Sick Season 2.1
</td>
<td> Love Sick Season 2.2
</td></tr>
</table>
เกิททิงเงิน

เกิททิงเงิน  เป็นเมืองมหาวิทยาลัยในรัฐนีเดอร์ซัคเซิน ประเทศเยอรมนี เป็นเมืองเอกของอำเภอเกิททิงเงิน มีแม่น้ำไลเนอไหลผ่าน จากข้อมูลประชากรในปี ค.ศ. 2011 เมืองมีประชากร 116,052 คน มีการกล่าวถึงเมืองนี้ครั้งแรกเมื่อ ค.ศ. 953 ในชื่อ "Gutingi" และได้ก่อตั้งเป็นหมู่ทางทิศตะวันตกเฉียงเหนือของเมือง ระหว่างปี ค.ศ. 1150 ถึง 1200 และได้เปลี่ยนชื่อ เมืองผลิตอุปกรณ์ส่องมองและเครื่องมือวิทยาศาสตร์
เดี่ยนบ่าน

เดี่ยนบ่าน  เป็นเมืองระดับอำเภอของจังหวัดกว๋างนาม บริเวณภูมิภาคชายฝั่งตอนกลางใต้ของประเทศเวียดนาม อำเภอนี้มีเนื้อที่ทั้งหมด 214.71 ตารางกิโลเมตร และมีประชากรเมื่อ ค.ศ. 2015 จำนวน 229,907 คน มีศูนย์กลางอยู่ที่แขวงหวิญเดี่ยน
เมื่อวันที่ 11 มีนาคม ค.ศ. 2015 ได้มีการจัดตั้งเมืองเดี่ยนบ่านขึ้นโดยใช้อาณาเขตของอำเภอเดี่ยนบ่านเดิม
ควาลิยัร

ควาลิยัร หรือ กวาลิออร์ (อักษรโรมัน: Gwalior) เป็นนครสำคัญในรัฐมัธยประเทศ ประเทศอินเดีย ตั้งอยู่ในส่วนเหนือของรัฐ และจัดเป็นส่วนหนึ่งในนครเคาน์เตอร์มักเน็ตรอบภูมิภาคราชธานีแห่งชาติ ควาลิยัรตั้งอยู่ ทางใต้ของเดลี, จาก อัครา และ จาก โภปาล ควาลิยัรตั้งอยู่ที่จุดยุทธศาสตร์ในภูมิภาคกีรทะ ในอดีต ควาลิยัรถูกปกครองโดยอาณาจักรมากมาย ทั้งราชวงศ์กัจฉปฆัตในศตวรรษที่ 10, ราชวงศ์โตมรในศตวรรษที่ 13 กาอนถูกผนวกเข้ากับจักรวรรดิโมกุล ตามด้วยมราฐาในปี 1754 และราชวงศ์สินธิยาของมราฐาในศตวรรษที่ 18 ในเดือนเมษายน 2021 ควาลิยัรมีรายงานดัชนีชี้วัดคุณภาพอากาศ (AQI 152) ดีที่สุดในสี่นครหลักของรัฐ
รายชื่อแหล่งมรดกโลกในประเทศเดนมาร์ก

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเดนมาร์กทั้งสิ้น 12 แหล่ง ประกอบด้วยแหล่งมรดกโลกทางวัฒนธรรม 8 แหล่ง และแหล่งมรดกโลกทางธรรมชาติ 4 แหล่ง
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศเดนมาร์กมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 5 แห่ง
รายชื่อแหล่งมรดกโลกในประเทศลัตเวีย

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศลัตเวียทั้งสิ้น 3 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศลัตเวียมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 3 แห่ง
รายชื่อแหล่งมรดกโลกในประเทศเอสโตเนีย

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเอสโตเนียทั้งสิ้น 2 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศเอสโตเนียมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 3 แห่ง
รายชื่อแหล่งมรดกโลกในประเทศไอซ์แลนด์

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศไอซ์แลนด์ทั้งสิ้น 3 แหล่ง ประกอบด้วยแหล่งมรดกโลกทางวัฒนธรรม 1 แหล่ง และแหล่งมรดกโลกทางธรรมชาติ 2 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศไอซ์แลนด์มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 6 แห่ง
รายชื่อแหล่งมรดกโลกในนครรัฐวาติกัน

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของนครรัฐวาติกันทั้งสิ้น 2 แหล่ง เป็นแหล่งมรดกโลกทางวัฒนธรรมทั้ง 2 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีมรดกโลก"
สถานที่ที่ได้ขึ้นบัญชีรายชื่อเบื้องต้น.
นครรัฐวาติกันไม่มีมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคต
อันนาศิรียะฮ์

อันนาศิรียะฮ์  เป็นนครในประเทศอิรัก ตั้งอยู่บนลุ่มแม่น้ำยูเฟรทีส ตั้งห่างจากกรุงแบกแดดทางทิศตะวันออกเฉียงใต้ราว 225 ไมล์ (370 กม.) อยู่ใกล้กับโบราณสถานเมืองอูร์ เป็นเมืองหลวงของเขตผู้ว่าการษีกอร ในปี ค.ศ. 2003 มีประชากรราว 560,000 คน ทำให้เป็นเมืองใหญ่เป็นอันดับสี่ของประเทศอิรัก ในช่วงต้นศตวรรษที่ 20 ประชากรนับถือหลากหลายศาสนา คือ เป็นชาวมุสลิม ยิว มันดาอี แต่ปัจจุบันประชากรส่วนใหญ่นับถือศาสนาอิสลาม นิกายชีอะฮ์ 
เมืองก่อตั้งโดยเผ่าอัลมุนตะฟิก (Al-Muntafiq) ช่วงสงครามโลกครั้งที่หนึ่ง อังกฤษเข้ายึดเมืองในช่วงจักรวรรดิออตโตมัน ในเดือนกรกฎาคม ค.ศ. 1915 มีทหารอังกฤษตาย 400 นาย และทหารอินเดียและตุรกีตายมากกว่า 2,000 นาย ในสงครามที่เมืองอันนาศิรียะฮ์ในวันที่ 24 กรกฎาคม ค.ศ. 1915
ในปลายศตวรรษที่ 19 ในช่วงจักรวรรดิออตโตมัน ได้กลายมาจุดสัญจรที่สำคัญ เป็นศูนย์กลางพื้นที่ปลูกอินทผลัม มีอุตสาหกรรมครัวเรือนอย่างเช่น การสร้างเรือ งานไม้และเครื่องเงิน พิพิธภัณฑ์ของเมืองมีวัตถุโบราณจากยุคซูเมอร์ อัสซีเรีย บาบิโลเนีย และจากราชวงศ์อับบาซียะฮ์ เมืองยังอยู่ใกล้โบราณสถานเมืองอูร์และลาร์ซา
ในปี ค.ศ. 1991 ช่วงสงครามอ่าวเปอร์เซีย อันนาศิรียะฮ์ถือเป็นจุดไกลสุดที่กองพลพลร่มที่ 82 และกองพลพลร่มที่ 101 ได้เข้าไปถึงอิรัก โดยเข้าไปถึงถนนหลักนอกเมือง ต่อมาในเดือนมีนาคม ค.ศ. 1991 หลังจากที่สงครามจบลง ผู้นับถือศาสนาอิสลาม นิกายชีอะฮ์ ได้ร่วมปฏิวัติโค่นล้มประธานาธิบดีซัดดัม ฮุสเซน การปฏิวัติที่ให้เกิดความสูญเสีย กองทัพอิรักสังหารประชาชนเป็นจำนวนมาก โดยมีการสังหารหมู่โดยรัฐบาลอิรัก
จนกระทั่งถึงสงครามปี ค.ศ. 2003 อันนาศิรียะฮ์ถือเป็นเมืองที่มีชุมชนชาวมันดาอี มากที่สุดในอิรัก
รายชื่อแหล่งมรดกโลกในประเทศมอนเตเนโกร

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศมอนเตเนโกรทั้งสิ้น 4 แหล่ง ประกอบด้วยแหล่งมรดกโลกทางวัฒนธรรม 3 แหล่ง และแหล่งมรดกโลกทางธรรมชาติ 1 แหล่ง
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศมอนเตเนโกรมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 6 แห่ง
อุทยานแห่งชาติซวนเซิน

อุทยานแห่งชาติซวนเซิน  เป็นอุทยานแห่งชาติในอำเภอเตินเซิน จังหวัดฟู้เถาะ ประเทศเวียดนาม จัดตั้งขึ้นเมื่อวันที่ 9 สิงหาคม ค.ศ. 1986 เป็นเขตสงวนธรรมชาติ และมีพื้นที่รวมทั้งหมด 150.48 ตารางกิโลเมตร หรือ 94,050 ไร่
อุทยานแห่งนี้ตั้งอยู่ทางทิศตะวันออกเฉียงใต้ของภูเขาฮหว่างเลียน และห่างจากจุดบรรจบของแม่น้ำแดง และแม่น้ำดำประมาณ 45 กิโลเมตร
รีมิกซ์

รีมิกซ์  เป็นส่วนหนึ่งของสื่อที่เปลี่ยนแปลงจากเดิมโดยการเพิ่มเข้า เอาออก หรือการเปลี่ยนชิ้นส่วนของสื่อ ไม่ว่าจะเป็นเพลง งานศิลปะ หนังสือ วิดีโอ หรือภาพถ่ายล้วนทั้งสามารถเรียกว่ารีมิกซ์ได้ทั้งนั้น ลักษณะที่สำคัญของรีมิกซ์ คือ การเปลี่ยนแปลงส่วนต่าง ๆ เพื่อสร้างสิ่งใหม่
 ส่วนใหญ่แล้ว คำว่ารีมิกซ์มักเกี่ยวข้องกับดนตรีและเพลง การรีมิกซ์เพลงอาจเกิดขึ้นได้จากเหตุผลหลายอย่าง ได้แก่
คูนิชิเงะ คามาโมโตะ

คูนิชิเงะ คามาโมโตะ (; โรมาจิ: "Kamamoto Kunishige") เกิดเมื่อวันที่ 15 เมษายน ค.ศ. 1944 เป็นอดีตนักฟุตบอลชาวญี่ปุ่น ผู้ได้รับรางวัลเหรียญทองแดงกับทีมชาติญี่ปุ่น ในการแข่งขันโอลิมปิกฤดูร้อน 1968 ที่กรุงเม็กซิโกซิตี ประเทศเม็กซิโก และเขายังเป็นผู้ที่ทำประตูสูงสุดหลังจบรายการการแข่งขันด้วยจำนวนประตู 7 ประตู โดยคามาโมโตะได้รับการขนานนามบ่อยครั้งว่าเป็นหนึ่งในผู้เล่นชาวญี่ปุ่นที่ดีที่สุดในตลอดกาล
คามาโมโตะเกิดและเติบโตที่เมืองเกียวโต เขาได้เข้าเรียนที่โรงเรียนมัธยมปลายยามาชิโระ หลังจากนั้นเขาได้เข้าเรียนมหาวิทยาลัยวาเซดะ เลือกเรียนวิชาเอกการพาณิชย์ และได้เป็นศิลปศาสตร์บัณฑิตดีกรีจากมหาวิทยาลัยวาเซดะในปี ค.ศ. 1996 ซึ่งเขาได้ลงเล่นทีมชาติญี่ปุ่นครั้งแรกในช่วงมหาวิทยาลัย โดยได้เข้าร่วมการแข่งขันในโอลิมปิกฤดูร้อน 1964 ที่เมืองโตเกียว และโอลิมปิกฤดูร้อน 1968 ที่เมืองเม็กซิโกซิตี, ประเทศเม็กซิโก
คามาโมโตะเป็นซูเปอร์สตาร์คนแรกในเจแปนนีสลีก ซึ่งเป็นผู้ที่ทำประตูสูงสุดในเจแปนซอกเกอร์ลีก เป็นจำนวน 6 ครั้งภายใต้การเล่นให้กับสโมสรของเขา หลังจากนั้นเขาได้ประกาศเลิกเล่นและกลายมาเป็นผู้จัดการทีมยันมาร์ ดีเซล หรือเซเรซโซ โอซากะ ชื่อปัจจุบันในตอนนี้ตั้งแต่ปี ค.ศ. 1978 จนถึง ค.ศ. 1984 และรับหน้าที่เป็นผู้จัดการทีมกัมบะ โอซากะในปี ค.ศ. 1991 จนถึง ค.ศ. 1994 หลังจากนั้นเขาได้เข้ารับตำแหน่งเป็นสมาชิกสภาผู้แทนราษฎร
คามาโมโตะเริ่มผันตัวเป็นนักการเมืองตั้งแต่ปี ค.ศ. 1995 และเป็นรองประธานสมาคมฟุตบอลญี่ปุ่นตั้งแต่เดือน กรกฎาคม ค.ศ. 1998
คามาโมโตะเสียชีวิตในวันที่ 10 สิงหาคม ค.ศ. 2025 ด้วยโรคปอดบวม ในโรงพยาบาลในโอซากะ